
Μύρινα, 10Φεβρουαρίου 2023
 
ΑΝΑΚΟΙΝΩΣΗ 
 
Ενημερώνουμε τους μεταπτυχιακούς φοιτητές/τριες του ΠΜΣ με τίτλο «Διατροφή Ευζωία και Δημόσια Υγεία» του Τμήματος Επιστήμης Τροφίμων και Διατροφής ότι η έναρξη των μαθημάτων του Εαρινού εξαμήνου Ακαδημαϊκού Έτους 2022-2023 θα γίνει στις 13 Φεβρουαρίου 2023.

Καλούνται οι μεταπτυχιακοί φοιτητές/τριες του Τμήματος Επιστήμης Τροφίμων και Διατροφής, να πραγματοποιήσουν την ανανέωση εγγραφής – δήλωσης μαθημάτων τους για το προσεχές Εαρινό εξάμηνο εντός της προθεσμίας που ορίστηκε με απόφαση της Συνέλευσης του Τμήματος Επιστήμης Τροφίμων και Διατροφής και συγκεκριμένα το διάστημα από 
13 Φεβρουαρίου έως και 17 Φεβρουαρίου 2023 μέσω της ηλεκτρονικής Γραμματείας : https://uni-student.aegean.gr/

ΠΡΟΣΟΧΗ: Μετά την παρέλευση της παραπάνω προθεσμίας η πλατφόρμα θα κλείσει. Οι φοιτητές/τριες πρέπει να εισέρχονται στην ηλεκτρονική εφαρμογή με την χρήση των κωδικών πρόσβασης (username/password) και να δηλώνουν τα μαθήματα για το Εαρινό εξάμηνο του Ακαδημαϊκού έτους 2022-2023.

Παρακαλούνται οι φοιτητές/τριες να υποβάλλουν και να κρατήσουν αντίγραφο της δήλωσης μαθημάτων του τρέχοντος Εαρινού εξαμήνου για το αρχείο τους επίσης θα ήταν προτιμότερο η δήλωση μαθημάτων να γίνει από υπολογιστή και όχι από κινητό τηλέφωνο.
 
 Από τη Γραμματεία του ΠΜΣ 
Τμήματος Επιστήμης Τροφίμων και Διατροφής

